钦定古今图书集成/明伦汇编/官常典/第731卷 > 完颜六斤
## 钦定古今图书集成/明伦汇编/官常典/第731卷 > 完颜六斤

按《金史忠义传》：“六斤，中都路胡土爱割蛮猛安人。大
安中，以荫补官，选充亲军，调阜平尉，迁方城令，改通
州军事判官，以功迁本州刺史。顷之，元帅右都监蒲
察七斤执之以去。未几，挈家脱归，除同知临洮府事，
徙庆阳，迁保大军节度使。兴定五年，鄜州破，六斤自
投崖下死焉。赠特进，知延安府事。诏陕西行省访其”
子孙以闻。